gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3265, del 16-06-1998 (1998/4643)

Informació pública del concurs per a la construcció del col·lector Sepes.
-------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/4643


Organisme emissor
:   Ajuntament de Sagunt

Tipus de document
:   Anunci

Informació pública del concurs per a la construcció del col·lector Sepes. [1998/M4643]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Departament de Contractació.
  
2. Objete del contracte
  
a) Descripció de l'objecte: construcció del col·lector Sepes.
  
b) Lloc d'execució: Sagunto.
  
c) Termini de execució: tres mesos.
  
3. Tramitació, procediment i forma d'execució
  
a) Tramitació: ordinària.
  
b) Procediment: públic obert.
  
c) Forma: concurs.
  
4. Pressupost base de licitació
  
Import total: 345.313.171 pessetes.
  
5. Garanties
  
a) Provisional: 3.065.045 pessetes.
  
b) Definitiva: 4% del pressupost total de l'obra.
  
6. Obtenció de documentació i informació
  
a) Entitat: Ajuntament de Sagunt, Departament de Contractació.
  
b) Adreça: carrer de l'Autonomia, 2.
  
c) Codi postal i localitat: 46721 Sagunt.
  
d) Telèfon: 610 745 173.
  
e) Fax: 455 237 346.
  
f) Data límit d'obtenció d'informació: fins al dia anterior a la finalització del termini de presentació d'ofertes.
  
7. Requisits específics del contractista
  
Classificació: grup E, subgrup 1, categoria e.
  
8. Presentació d'ofertes
  
a) Data límit de presentació: el termini s'iniciarà amb la publicació de l'anunci del concurs en el Diari Oficial de la Generalitat Valenciana, i conclourà quan es complisquen 27 dies naturals, comptats a partir del dia següent al de la data de publicació de l'anunci en els diari oficial esmentat i, si aquest dia fóra dissabte o festiu, seria el següent dia hàbil.
  
b) Documentació a presentar: la indicada en la clàusula vuitena del corresponent plec del corresponent plec de clàusules administratives.
  
9. Obertura d'ofertes
  
a) Data: el divendres immediatament següent al dia de finalització del termini de presentació de proposicions.
  
b) Hora: a les 09.00.
  
10. Altres informacions
  
Despeses d'anuncis: a càrrec del contractista.
  
11. Exposició
  
Exposició del plec de clàusules administratives particulars durant les vuit primers dies hàbils següents a la publicació de l'anunci. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 3338, del 25-09-1998 (1998/7165)

Recurs contenciós administratiu número 02/0933/1997.
----------------------------------------------------

### Dades del document

Número de DOGV
:   3338

Data del DOGV
:   25-09-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7165


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0933/1997. [1998/Q7165]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora M.ª Yolanda Pizones Fernández ha interposat un recurs contenciós administratiu, amb el número 02/0933/1997, contra la Resolució de 24 de febrer de 1998, de la Direcció General per a la Modernització de les Administracions Públiques, sobre l'adscripció, en comissió de serveis, de la senyora Isabel Lozano Palencia al lloc de treball número 18.900.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3297, del 30-07-1998 (1998/6142)

Informació pública de l'estudi de detall de la parcel·la T, situada en el Pla Parcial del Sector UBZ-6 de les Normes Subsidiàries de Planejament Municipal.
-----------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6142


Organisme emissor
:   Ajuntament de Monforte del Cid

Tipus de document
:   Anunci

Informació pública de l'estudi de detall de la parcel·la T, situada en el Pla Parcial del Sector UBZ-6 de les Normes Subsidiàries de Planejament Municipal. [1998/Q6142]
  
L'alcalde, mitjançant la Resolució de data 2 de juliol de 1998, va acordar sotmetre a informació pública l'estudi de detall de la parcel·la T, situada en el Pla Parcial del Sector UBZ-6 de les Normes Subsidiàries de Planejament Municipal, presentat per la Promotora de Inmuebles GA, SL, que consisteix en l'establiment d'alineacions i rasants i ordenació de volums a la parcel·la esmentada.
  
Cosa que es fa pública per un termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, d'acord amb el que s'estableix en l'article 52, en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, perquè durant aquest termini s'hi puguen formular les al·legacions que s'estimen pertinents.
Diari Oficial de la Generalitat Valenciana


Sumari del DOGV 3341, del 30-09-1998 (1998/7584)

Rotlle d'apel·lació número 372/1997. Cèdula de notificació.
-----------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7584


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 372/1997. Cèdula de notificació. [1998/Q7584]
  
La Secció Sisena de l'Audiència Provincial de València ha dictat, en el rotlle d'apel·lació número 372/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 731
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina Castillo Martínez
  
València, 23 de juliol de 1998
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici de menor quantia, promogudes davant el Jutjat de Primera Instància número 1 de Picassent per Progetsa, SL, contra el senyor Vicente Domingo Teruel, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, representat per la procuradora Paula García Vives i dirigit pel lletrat Pancracio Oltra Marco. L'apel·lat, Progetsa, SL, no ha comparegut.
  
Decisió
  
1. Estimar el recurs d'apel·lació interposat per la representació del senyor Vicente Domingo Teruel davant la sentència de data 13 de març de 1997, dictada pel Jutjat de Primera Instància número 1 de Picassent i deixar-la sense efecte en el sentit de desestimar la demanda presentada per Progetsa, SL, i imposar les costes causades en primera instància a la mercantil actora.
  
2. No fer pronunciament pel que fa a les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.
Diari Oficial de la Generalitat Valenciana


Sumari del DOGV 3197, del 05-03-1998 (1998/1353)

Recurs contenciós administratiu número 02/0191/1998.
----------------------------------------------------

### Dades del document

Número de DOGV
:   3197

Data del DOGV
:   05-03-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/1353


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0191/1998. [1998/Q1353]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que el senyor Juan Casillas Ruiz ha interposat un recurs contenciós administratiu, amb el número 02/0191/1998, contra la Resolució de 5 de novembre de 1997, de la Conselleria de Sanitat, per la qual es desestima el recurs ordinari (S/ref. SSP/ARB/CC/sf) i contra la Resolució de 2 de desembre de 1997, sobre la qualificació de la comissió d'avaluació, a l'efecte de continuïtat en la Direcció del Servei de Cirurgia de l'Hospital General d'Alacant.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3268, del 19-06-1998 (1998/4984)

CORRECCIÓ d’errades de la Resolució de 14 de maig de 1998, del conseller de Medi Ambient, publicada en el DOGV núm. 3248 (22.05.98).
------------------------------------------------------------------------------------------------------------------------------------

### Dades del document

Número de DOGV
:   3268

Data del DOGV
:   19-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4984


Organisme emissor
:   Conselleria de Medi Ambient

Tipus de document
:   Correcció d'errades

CORRECCIÓ d'errades de la Resolució de 14 de maig de 1998, del conseller de Medi Ambient, publicada en el DOGV núm. 3248 (22.05.98). [1998/X4984]
  
Pel fet d'haver detectat errades en l'annex I de la Resolució de 14 de maig de 1998, del conseller de Medi Ambient, per la qual es resol la convocatòria de primes compensatòries corresponent a l'exercici pressupostari de 1998, destinades al control de les pastures i matollar en àrees tallafocs de la Comunitat Valenciana i boverals de la província de Castelló, mitjançant pasturatge controlat, una vegada corregits, es procedeix a la publicació íntegra de l'annex :
  
Annex I
  
a ) Desestimació pel fet de no acreditar drets sobre les pastures:
  
VALÈNCIA
  
Juan Antonio Martínez Galindo
  
Pedro Martínez Galindo
  
Esteban Juan Peñalver Villar
  
b) Desestimació per falta de documentació:
  
CASTELLÓ
  
Fulgencio Fortea Bagan
  
c) Desestimació per presentació de sol·licitud fora de termini:
  
ALACANT
  
SAT Masia Sabater
  
VALÈNCIA
  
Mónica Torralba Muñoz
  
Pedro Torralba Nogués
  
Filiberto Torralba Torralba
  
Desestimació per estar fora de l'àmbit de l'aplicació de l'ordre:
  
VALÈNCIA
  
Fabriciano Vizán Arribas
  
València, 4 de juny de 1998.- El conseller de Medi Ambient: José Manuel Castellá Almiñana.
Diari Oficial de la Generalitat Valenciana


Sumari del DOGV 3381, del 26-11-1998 (1998/9242)

Expedient número 10/98P. Adjudicació complementari del d'habilitació de l'edifici administratiu de cinc plantes i un soterrani situat a València, plaça de Nàpols i Sicília, 10.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/9242


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Expedient número 10/98P. Adjudicació complementari del d'habilitació de l'edifici administratiu de cinc plantes i un soterrani situat a València, plaça de Nàpols i Sicília, 10. [1998/X9242]
  
1. Entitat adjudicadora
  
a) Organisme: Conselleria d'Economia, Hisenda i Administració Pública
  
b) Dependència que tramita l'expedient: Servei de Patrimoni de la Direcció General de Tributs i Patrimoni
  
c) Número d'expedient: 10/98P
  
2. Objecte del contracte
  
a) Tipus de contracte: obres
  
b) Descripció de l'objecte: complementari del d'habilitació de l'edifici administratiu de cinc plantes i un soterrani situat a València, plaça de Nàpols i Sicília, 10.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat sense publicitat.
  
4. Pressupost base de licitació
  
Import total: 51.745.682 pessetes
  
5. Adjudicació
  
a) Data: 14.10.98
  
b) Contractista: Torrescámara y Cía. de Obras, SA
  
c) Nacionalitat: espanyola.
  
d) Import d'adjudicació: 16.417.591 pessetes.
Diari Oficial de la Generalitat Valenciana


Sumari del DOGV 3353, del 19-10-1998 (1998/8604)

CORRECCIÓ d'errades a l'Ordre de 14 de maig de 1997, de la Conselleria de Cultura, Educació i Ciència, per la qual s'autoritza el funcionament del centre privat britànic English School Los Olivos de Campo Olivar-Godella (València).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/8604


Data del document
:   19-10-1998

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

CORRECCIÓ d'errades a l'Ordre de 14 de maig de 1997, de la Conselleria de Cultura, Educació i Ciència, per la qual s'autoritza el funcionament del centre privat britànic English School Los Olivos de Campo Olivar-Godella (València). [1998/X8604]
  
Advertida una errada en l'ordre amunt esmentada, publicada en el Diari Oficial de la Generalitat Valenciana de 22 de juliol de 1997, núm. 3.040, s'hi fa a continuació la rectificació corresponent.
  
En el punt primer de l'ordene, on diu:
  
«...Ensenyaments autoritzats: currículum nacional d'Anglaterra i País de Gal·les. Amb caràcter definitiu des del curs de Nursery (tres anys d'edat) fins al Year 9 (14 anys d'edat) amb una capacitat per a 300 llocs escolars. Amb caràcter temporal, des del Year 10 (15 anys d'edat) fins a Year 11 (16 anys d'edat) amb una capacitat per a 100 llocs escolars, tenint aquesta autorització temporal validesa fins al 31 d'agost de 1998, data a partir de la qual l'autorització dependrà d'una nova inspecció britànica....».
  
Ha de dir:
  
«...Ensenyaments autoritzats: currículum nacional d'Anglaterra i País de Gal·les. Amb caràcter definitiu des del curs de Nursery (tres anys d'edat) fins al Year 9 (14 anys d'edat) amb una capacitat per a 300 llocs escolars. Amb caràcter temporal, des del Year 10 (15 anys d'edat) fins a Year 11 (16 anys d'edat) amb una capacitat per a 100 llocs escolars, tenint aquesta autorització temporal validesa des de l'inici del curs 1996 fins al 31 d'agost de 1998, data a partir de la qual l'autorització dependrà d'una nova inspecció britànica....».
  
València, 17 de setembre de 1998
  
El conseller de Cultura, Educació i Ciència,
Diari Oficial de la Generalitat Valenciana


Sumari del DOGV 3253, del 29-05-1998 (1998/4293)

Convocatòria d'assemblea general extraordinària.
------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4293


Organisme emissor
:   Caixa Rural de Torrent, COOP Crèd. V.

Tipus de document
:   Anunci

Convocatòria d'assemblea general extraordinària. [1998/M4293]
  
Per acord del Consell Rector es convoquen tots els socis de la Caja Rural de Torrent, Cooperativa de Crèdit Valenciana, a l'assemblea general extraordinària, que tindrà lloc el pròxim dia 19 de juny a les 20.00 hores en la primera convocatòria i a les 20.30 hores en segona convocatòria, al saló d'actes de l'edifici social d'aquesta caixa rural, situat a Torrent, avinguda del País Valencià número 3, segons el següent ordre del dia:
  
1. Lectura de l'acta de l'assemblea anterior.
  
2. Elecció de la mesa electoral.
  
3. Elecció de sis membres titulars del Consell Rector i dos suplents.
  
4. Designació de dos socis per a l'aprovació de l'acta de l'assemblea.
  
5. Suggeriments i preguntes.
  
L'elecció es realitzarà davant la mesa electoral i de forma continuada, en sessió que tindrà una duració d'una hora.
  
En compliment de l'article 50 dels Estatuts, s'informa que queda obert el termini de presentació de candidatures, que finalitzarà el dia 8 de juny de 1998, a les 14.00 hores. S'hi adjunta imprés utilitzable pels socis per a la presentació de candidatures així com impresos per a delegació de vot.
  
Torrent, 19 de maig de 1998.- El president del Consell Rector: Vicente García Piles.
Diari Oficial de la Generalitat Valenciana


Sumari del DOGV 3211, del 26-03-1998 (1998/1840)

Informació pública de proposta de programa d'actuació integrada i projecte d'urbanització corresponent a la Unitat d'Execució 1-A de les Normes Subsidiàries de Planejament Urbanístic Municipal.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1840


Organisme emissor
:   Ajuntament de la Llosa de Ranes

Tipus de document
:   Anunci

Informació pública de proposta de programa d'actuació integrada i projecte d'urbanització corresponent a la Unitat d'Execució 1-A de les Normes Subsidiàries de Planejament Urbanístic Municipal. [1998/M1840]
  
Mitjançant aquest edicte, de conformitat amb el que estableix l'article 46 de la Llei 6/1994, de 15 de novembre, Reguladora de l'Activitat Urbanística, i en compliment de l'acordat pel Ple, en sessió ordinària del dia 16 de gener de 1998, se sotmet a informació pública una proposta de programa d'actuació integrada, en promoció directa (alternativa tècnica) i projecte d'urbanització, l'àmbit d'actuació del qual comprén la Unitat d'Execució 1-A de les Normes Subsidiàries de Planejament Urbanístic Municipal. La informació pública se sotmet per un termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana. La documentació es troba dipositada en l'Ajuntament de Llosa de Ranes.
  
Qualsevol interessat podrà comparéixer en l'Ajuntament de Llosa de Ranes i consultar, en horari d'oficines, la proposta de programa així com formular, si escau, al·legacions o alternatives tècniques, dins del termini indicat de 20 dies hàbils a partir de la publicació d'aquest anunci en el Diari Oficial de la Generalitat Valenciana.
  
D'altra banda es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaran a l'adjudicació del programa a no ser que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en prestara caució en la quantia que es determine. En aquest cas, es prorrogarà el termini de 20 dies per uns altres 20, la qual cosa es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
El dia següent de la finalització del termini de presentació de pliques tindrà lloc l'acte d'obertura d'aquestes, i s'obrirà un nou període de 10 dies addicionals per a la presentació d'al·legacions.
Diari Oficial de la Generalitat Valenciana


Sumari del DOGV 3381, del 26-11-1998 (1998/9734)

Informació pública del projecte de reparcel·lació del Programa d'Actuació Integrada de la zona compresa entre els carrers del mestre Mandos, d'Elda, de Concepción Arenal i de València, i n'està en tràmit el corresponent Projecte de Reparcel·lació Forçosa.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9734


Organisme emissor
:   Ajuntament de Novelda

Tipus de document
:   Anunci

Informació pública del projecte de reparcel.lació del Programa d'Actuació Integrada de la zona compresa entre els carrers del mestre Mandos, d'Elda, de Concepción Arenal i de València, i n'està en tràmit el corresponent Projecte de Reparcel·lació Forçosa. [1998/X9734]
  
Havent-se sotmés al tràmit d'informació pública, el programa d'actuació integrada de la zona compresa entre els carrers del mestre Mandos, d'Elda, de Concepción Arenal i de València, i tramitant-se'n el corresponent projecte de reparcel·lació forçosa, promogut pel senyor Antonio Reyes Pulido en representació de la mercantil Reymo, SL, s'ha acordat l'obertura del tràmit d'informació pública d'aquest, d'acord amb allò establit en els arts. 46.1 i 3 i 69 de la Llei 6/1994, Reguladora de l'Activitat Urbanística, amb el règim següent:
  
1r. Durant el termini d'exposició pública s'admetran al·legacions al projecte de reparcel·lació exposat al públic, que podrà ser objecte de pública consulta a l'Ajuntament de Novelda.
  
2n. Es podran presentar al·legacions durant vint dies comptats des de l'última publicació d'aquest edicte.
Diari Oficial de la Generalitat Valenciana


Sumari del DOGV 3274, del 29-06-1998 (1998/4935)

Informació pública del Programa d'Actuació Integrada de la Unitat d'Execució número 1, punt 2, del Pla General d'Ordenació Urbana i del projecte d'urbanització de la unitat d'execució abans esmentada.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4935


Organisme emissor
:   Ajuntament d'Alaquàs

Tipus de document
:   Anunci

Informació pública del Programa d'Actuació Integrada de la Unitat d'Execució número 1, punt 2, del Pla General d'Ordenació Urbana i del projecte d'urbanització de la unitat d'execució abans esmentada. [1998/C4935]
  
Aquest Ajuntament d'Alaquàs, en sessió plenària celebrada el passat 27 de maig d'enguany, va acordar aprovar el Programa d'Actuació Integrada de la Unitat d'Execució número 1, punt 2, del Pla General d'Ordenació Urbana, redactat pels Serveis Tècnics Municipals, l'àmbit del qual queda delimitat pel carrer de Picanya, Gómez de Arribas, Rafael Alberti i Xirivella. Igualment, es va acordar aprovar el projecte d'urbanització de la unitat d'execució abans esmentada, el pressupost per a coneixement per a l'administració ascendeix a la quantitat de 15.173.544 pessetes, així com el projecte de reparcel·lació; ambdós documents redactats pels abans mencionats Serveis Tècnics.
  
Contra els abans esmentats acords podrà interposar-se, després de la comunicació a aquest Ajuntament (art. 110.3 de la Llei 30/1992, de 26 de novembre), un recurs contenciós administratiu davant el Tribunal Superior de Justícia de la Comunitat Valenciana, Sala Contenciosa Administrativa; tot això, en el termini de dos mesos comptats a partir de l'endemà de la publicació del present anunci.